Ku susiwa eka ku lahlekeriwa swi endla leswaku vaaka-tiko va Afrika Dzonga va va vaaka-tiko va tiko rin'wana handle ka ku lahlekeriwa hi vuaka-tiko bya vona bya Afrika Dzonga. Swikombelo swi nga endliwa eka hofisi yin'wana na yin'wana ya Ndzawulo ya ta le Kaya. Endla xikombelo eka embasi ya Afrika Dzonga kumbe mixini loko u tshama eka matiko ya le handle.
Tata tifomo ta xikombelo BI-1664 na BI-529.
Humesa khopi leyi nga tiyisiwa hi va nawu ya dokumende ya vutitivisi ya wena ya Afrika Dzonga kumbe pasipoto.
Humesa khopi leyi nga tiyisiwa hi va nawu ya xitifiketi xa ku velekiwa xa Afrika Dzonga na afidavhiti leyi nga hlambanyeriwa ya leswaku a wu si kuma vuaka-tiko byin'wana. Tikhopi hinkwato ta tidokumende na afidavhiti leyi nga hlambenyeriwa swi fanele swi tiyisiwa hi Notary Public , kumbe Khomixinara wa Swihlambanyiso.
Vaaka-tiko va Afrika Dzonga lava va nga lahlekeriwa hi vuaka-tiko bya Afrika Dzonga endzhaku ka ku kuma vuaka-tiko bya tiko rin'wana, loko va nga ha ri lavatsongo hi nawu na swona handle ko endla xikombelo xa ku hlayisa vuaka-tiko bya vona loko va nga si va vaaka-tiko va tiko rin'wana, va nga endla swikombelo swa ku susiwa eka ku lahlekeriwa hi vuaka-tiko.
Ku tata tifomo ta xikombelo, BI-1666 na BI529.
Ku nghenisa khopi leyi nga hlambanyeriwa eka va nawu ya xitifiketi xa vuaka-tiko bya tiko ra le handle.
Ku nghenisa khopi leyi nga hlambanyeriwa eka va nawu ya ID ya Afrika Dzonga kumbe pasipoto, kumbe xitifiketi xa ku velekiwa xa le Afrika Dzonga.
Tikhopi hinkwato na tidokumende swi fanele swi tiyisiwa hi Notary Public , kumbe Khomixinara wa Swihlambanyiso.
Swi nga teka masiku ya 5 ya ku tirha ku langutana na xikombelo.